ಯಾವ ಕಾರಣಕ್ಕೆ ಪುರುಷರಲ್ಲಿ ಲೈಂಗಿಕ ಸಮಸ್ಯೆಗಳು ಕಂಡು ಬರುತ್ತೆ ಗೊತ್ತಾ..? ಪುರುಷ ಆರೋಗ್ಯವಾಗಿದ್ದರೆ ಸಾಲದು, ಆತನ ಲೈಂಗಿಕ ಆರೋಗ್ಯ ಕೂಡ ಚೆನ್ನಾಗಿರಬೇಕು. ಹೀಗೆ ಇದ್ದಲ್ಲಿ ಮಾತ್ರ ವೈವಾಹಿಕ ಜೀವನ ಅಥವಾ ಇನ್ಯಾವುದೇ ಸಂಬಂಧವು ಉತ್ತಮ ರೀತಿಯಲ್ಲಿ ಮುಂದುವರಿಲು ಸಾಧ್ಯ. ಆಧುನಿಕ ಯುಗದಲ್ಲಿ ಪುರುಷರು ಹಾಗೂ ಮಹಿಳೆಯರಲ್ಲಿ ಜೀವನ ಶೈಲಿ ಹಾಗೂ ತಿನ್ನುವಂತಹ ಆಹಾರ ಕ್ರಮದಿಂದ ಲೈಂಗಿಕ ಆಸಕ್ತಿಯು ಕಡಿಮೆಯಾಗುತ್ತಾ ಇದೆ. ಈ ಲೈಂಗಿಕ ಸಮಸ್ಯೆಗಳಲ್ಲಿ ಪ್ರಮುಖವಾಗಿ ನಿಮಿರು ದೌರ್ಬಲ್ಯ, ಸ್ಖಲನದ ಸಮಸ್ಯೆ, ಬಂಜೆತನ ಮತ್ತು ಇತರ ಕೆಲವೊಂದು ಸಮಸ್ಯೆಗಳು ಇದರಲ್ಲಿ ಒಳಗೊಂಡಿದೆ. ಇನ್ನು ಆರೋಗ್ಯ ತಜ್ಞರ ಅಭಿಪ್ರಾಯದಂತೆ ಪುರುಷರಲ್ಲಿ ಲೈಂಗಿಕ ಸಮಸ್ಯೆಯು ಕಾಣಿಸಿಕೊಳ್ಳುವುದು ದೈಹಿಕ ಅಥವಾ ಮಾನಸಿಕ ಸಮಸ್ಯೆಯಿಂದಾಗಿ ಎಂದು ಅಭಿಪ್ರಾಯ ಪಡುತ್ತಾರೆ. ಹಾಗಾದರೆ ಇಂತಹ ಸಮಸ್ಯೆಗೆ ಕಾರಣವೇನು? ದೈಹಿಕ ಸಮಸ್ಯೆಗಳು ಹಲವು ದೈಹಿಕ ಮತ್ತು ವೈದ್ಯಕೀಯ ಪರಿಸ್ಥಿತಿಯು ಲೈಂಗಿಕ ಸಮಸ್ಯೆಗೆ ಕಾರಣವಾಗಬಹುದು. ಈ ಪರಿಸ್ಥಿತಿಗಳು ಏನೆಂದರೆ ಮಧುಮೇಹ, ಹೃದಯ ಮತ್ತು ನಾಳದರಕ್ತನಾಳ ಕಾಯಿಲೆ, ನರಗಳ ಸಮಸ್ಯೆ, ಹಾರ್ಮೋನು ವೈಪರಿತ್ಯ, ದೀರ್ಘಕಾಲದ ಕಾಯಿಲೆಗಳಾಗಿರುವ ಕಿಡ್ನಿ ಅಥವಾ ಯಕೃತ್ ವೈಫಲ್ಯ ಮತ್ತು ಆಲ್ಕೋಹಾಲ್ ಅಥವಾ ಮಾದಕ ದ್ರವ್ಯ ಸೇವನೆ. ಖಿನ್ನತೆ ವಿರೋಧಿ ಔಷಧಿಯಂತಹ ಕೆಲವೊಂದು ರೀತಿಯ ಔಷಧಿಗಳ ಅಡ್ಡಪರಿಣಾಮ ದಿಂದಾಗಿ ಲೈಂಗಿಕ ಆಕಾಂಕ್ಷೆ ಮತ್ತು ಕಾರ್ಯದ ಮೇಲೆ ಪರಿಣಾಮ ಬೀರುವುದು. ಮಾನಸಿಕ ಕಾರಣಗಳು: ಇವುಗಳಲ್ಲಿ ಮುಖ್ಯವಾಗಿ ಕೆಲಸದ ಒತ್ತಡ ಮತ್ತು ಆತಂಕ, ಲೈಂಗಿಕ ಚಟುವಟಿಕೆ ಬಗ್ಗೆ ಇರುವ ಚಿಂತೆ, ವಿವಾಹೇತರ ಅಥವಾ ಸಂಬಂಧದ ಸಮಸ್ಯೆಗಳು, ಖಿನ್ನತೆ, ತಪ್ಪಿತಸ್ಥ ಮನೋಭಾವ ಮತ್ತು ಹಿಂದಿನ ಲೈಂಗಿಕ ಆಘಾತದ ಪರಿಣಾಮ. ಲೈಂಗಿಕ ಸಮಸ್ಯೆಗಳಿಂದ ಯಾರ ಮೇಲೆ ಪರಿಣಾಮವಾಗುವುದು? ಲೈಂಗಿಕ ಸಮಸ್ಯೆಗಳು ಪುರುಷರು ಹಾಗೂ ಮಹಿಳೆಯರು ಇಬ್ಬರ ಮೇಲೂ ಪರಿಣಾಮ ಬೀರುವುದು. ಲೈಂಗಿಕ ಸಮಸ್ಯೆಯು ಎಲ್ಲಾ ವಯಸ್ಸಿನವರಲ್ಲಿ ಕಾಣಿಸಿಕೊಳ್ಳುವುದು. ಇದರಲ್ಲಿ ಸಾಮಾನ್ಯವಾಗಿ ಪರಿಣಾಮ ಬೀರುವುದು ವಯಸ್ಸಾಗುತ್ತಾ ಇರುವಂತವರಲ್ಲಿ. ವಯಸ್ಸಾಗುತ್ತಾ ಹೋದಂತೆ ದೇಹದ ಆರೋಗ್ಯವು ಕುಂದುವುದು. ನಿಮಿರು ದೌರ್ಬಲ್ಯ, ಶೀಘ್ರ ಸ್ಖಲನ ಪುರುಷರಲ್ಲಿ ಕಾಣಿಸಿಕೊಳ್ಳುವಂತಹ ಸಾಮಾನ್ಯವಾದ ಲೈಂಗಿಕ ಸಮಸ್ಯೆಗಳೆಂದರೆ ನಿಮಿರು ದೌರ್ಬಲ್ಯ, ಶೀಘ್ರ ಸ್ಖಲನ ಮತ್ತು ಲೈಂಗಿಕ ಆಕಾಂಕ್ಷೆಯು ಕಡಿಮೆ ಆಗಿರುವುದು. ಸ್ಖಲನ ಸಮಸ್ಯೆಗಳು ಯಾವುದು? ಪುರುಷರಲ್ಲಿ ವಿವಿಧ ರೀತಿಯ ಸ್ಖಲನದ ಸಮಸ್ಯೆಗಳು ಕಾಣಿಸಿಕೊಳ್ಳುವುದು. ಶೀಘ್ರ ಸ್ಖಲನ: ಈ ರೀತಿಯ ಸ್ಖಲನವು ನುಗ್ಗುವಿಕೆಯಾದ ತಕ್ಷಣ ಅಥವಾ ಅದಕ್ಕಿಂತ ಮೊದಲೇ ನಡೆಯುವುದು. ಸ್ಖಲನಕ್ಕೆ ಅಡೆತಡೆ: ಈ ರೀತಿಯ ಸ್ಖಲನವು ತುಂಬಾ ನಿಧಾನವಾಗಿ ಆಗುವುದು. ಸ್ಖಲನ ಹಿಮ್ಮುಖವಾಗುವುದು: ಈ ರೀತಿಯ ಸ್ಖಲನವು ಪರಾಕಾಷ್ಠೆ ವೇಳೆ ಸ್ಖಲನವು ಗರ್ಭಕೋಶದಲ್ಲಿ ಸ್ಖಲನವಾಗುವ ಬದಲು ಮೂತ್ರಕೋಶಕ್ಕೆ ಹಿಮ್ಮುಖವಾಗಿ ಚಲಿಸುವುದು. ಕೆಲವೊಂದು ಸಂದರ್ಭದಲ್ಲಿ ಶೀಘ್ರ ಸ್ಖಲನ ಅಥವಾ ಅಡೆತಡೆಯ ಸ್ಖಲನವು ಕೆಲವೊಂದು ಮಾನಸಿಕ ಸಮಸ್ಯೆಯಿಂದ ಬರುವುದು. Share Continue Reading